Шымкентте бірінші сыныпқа қабылданатын оқушылар мектепке электронды түрде тіркеледі
DATE: 02:22, 23 Мамыр 2017 | GMT +5
TITLE: Шымкентте бірінші сыныпқа қабылданатын оқушылар мектепке электронды түрде тіркеледі
URL: https://kaz.inform.kz/news/shymkentte-birinshi-synypka-kabyldanatyn-okushylar-mektepke-elektrondy-turde-tirkeledi_a3028782/
META: DATE: 02:22, 23 Мамыр 2017 | GMT +5
TOTAL WORDS: 160
AUTHOR(S):
TEXT: Бұл жаңалықты енгізуге қалалық білім бөлімі 8 ай дайындалыпты. Яғни, осы уақыт аралығында мамандар арнайы компьютерлік бағдарлама әзірлеп, атааналар назарына ұсынған. Жаңа бағдарламаға сәйкес, енді кезкелген атаана бірінші сыныпқа баратын баласының құжатын көтеріп, табанынан тозбайтын болады. Ол үшін арнайы портал жұмыс істейді. Сол арқылы атаана перзентінің болашақ мектебінің мекенжайын, білім сапасын, сыныбын тіпті, ұстазға дейін таңдай алады. Интернет желісі арқылы жұмыс істейтін бағдарлама үйдегі компьютер мен планшеттерге және қарапайым ұялы телефонға оп-оңай көшіріледі. Енді жаңа бастаманы ата-аналарға үйрету үшін білім ұяларында ашық есік күндерін өткізу жоспарланып отыр. «Бұл ата аналар үшін өте ыңғайлы. Себебі, ата аналар компьютер арқылы үйінде, ұялы телефон арқылы, немесе айпад, компютер арқылы кезкелген орыннан балаларының құжаттарын тапсырып, өздері мектептеріне балаларын бірінші сыныпқа қабылдату мүмкіндігі туындатып отыр», - дейді Шымкент қалалық білім бөлімінің басшысы Жанат Тәжиева. Айта кетейік, бүгінде шым шаһарда 129 мектеп бар болса, оның 125-де 21 мың бала алғашқы мектеп табалдырығын аттайды деп күтілуде. Балалардың электронды құжатын қабылдау уақыты 1 маусымнан 30-шы тамызға дейін жүргізілмек
